section_heading: Aikido
paragraph_text: Vježbao je u Hombu dojo-u kod učitelja, među kojima su bili, Yamaguchi Seigo, Hiroshi Tada, Mitsunari Kanai i Yasuo Kobayashi. Kad je Endo imao 30 godina, iščašio je desno rame. Prema intervjuu, taj ga je događaj doveo do njegove prekretnice u vježbanju aikida. Nakon ozljede, Yamaguchi Seigo ga je pitao: "Baviš se aikidom već 10 godina, sada imaš na raspolaganju samo lijevu ruku, što ćeš učiniti?" To je potaknulo Enda da slijedi drugačiji smjer u svome aikidu. Njegov aikido je na kraju postao puno mekši i više baziran na kontaktima.